# Déli harangszó

### A Wikipédiából, a szabad lexikonból.

A déli harangszó minden nap déli 12 órakor megszólaló, az Úrangyala imádságra hívó harangszó. Az egész világon elterjedt szokás a katolikus templomokban.

## [szerkesztés] Története

- Először a kölni egyházmegyei zsinat (1413) rendelte el, de nem minden napra, hanem csak péntekre, Jézus szenvedésének emlékezetére.
- 1456. június 29-én kelt úgynevezett Imabullájában III. Callixtus pápa az egész egyházra előírta a déli harangszót. Ennek a célja az volt, hogy a muszlimoknál naponta ötször imára hívó imám kiáltásához hasonlóan a keresztényeket is imára szólítsa a magyarországi keresztes seregnek a törökök elleni győzelméért.
- Hunyadi János 1456. július 22-én a nándorfehérvári diadal során győzelmet aratott a török sereg felett. A pápa a győzelem örömére módosított a kiadott bullán, melynek új szövege szerint, mivel Isten győzelemre segítette a keresztényeket, a déli harangszó alatt elmondott imák egyben a hálaadás imái is legyenek. Így változott át az eredetileg könyörgésre felszólító déli harangszó a nándorfehérvári győzelemért való hálaadás harangszavává.

## [szerkesztés] Szokások

- Nagypénteken és Nagyszombaton nincs déli harangszó, mivel „a harangok Rómába mennek”.
- Az 1930-as években még élt az a népszokás, mely szerint a harangszó idejében szoptatták az újszülötteket.

## [szerkesztés] Forrás

- Diós István (szerk.): Magyar Katolikus Lexikon, Szent István Társulat, Budapest, 1993. ISBN 9633607272

## [szerkesztés] Külső hivatkozások

- A déli haragszó
- Dr. Patay Pál: Déli harangszó (tárolt változat)

| Ez a történelmi tárgyú lap még csak csonk (azaz erősen hiányos). Segíts te is, hogy igazi szócikk lehessen belőle!

A lap eredeti címe "http://hu.wikipedia.org../../../d/%C3%A9/l/D%C3%A9li_harangsz%C3%B3.html"

Kategóriák: Csonkok (történelem) | Csonkok 2005 novemberéből | Keresztény vallásgyakorlat | Magyarország történelme | Jelképek | Idő

##### Views

- Szócikk
- Vitalap
- Aktuális változat

##### Keresés

##### Más nyelveken

- Deutsch
- English
- Esperanto